Määrus Jaan Poska nimelise stipendiumi kohta Tartu Ülikooli Õigusteaduskonna juures

Määrus Jaan Poska nimelise stipendiumi kohta Tartu Ülikooli Õigusteaduskonna juures on Asutava Kogu poolt 10. detsembril 1920 vastuvõetud seadus.

Seadusega asutati Tartu Ülikooli õigusteaduskonna juurde Jaan Poska nimeline riiklik stipendium. Stipendiumi suurus vastas riigiteenijate XXI palgaastmele (II rajoonis 105 krooni kuus) ja ülikooli lõpetanuil XIX palgaastmele (II rajoonis 125 krooni kuus). Seaduse algtekstil oli 3 paragrahvi. Seadus jõustus 2. jaanuaril 1921.

Seaduse algtekstile kirjutasid alla Asutava Kogu esimees August Rei ja sekretäri abi Hugo Raudsepp.https://dea.digar.ee/?a=d&d=AKriigiteataja19201223.2.4.  

Seaduse 2. paragrahvi muudeti Riigihoidja poolt 19. jaanuaril 1938 dekreedina antud Seaduste Kogu VI köite väljaandmiseks vajalikkude seaduste muutmise ja täiendamise seadusega.https://dea.digar.ee/?a=d&d=AKriigiteataja19380125.2.3

Seadus on avaldatud Riigi Teatajas ja kodifitseeritud kujul Seaduste Kogu VI köite 1938. aasta väljaande 2. jao seadusena nr. 3.

Viited

Kategooria:Seaduste Kogus avaldatud seadused
Kategooria:Asutava Kogu poolt vastuvõetud seadused